Guðbrandur Sigurðsson, aðstoðaryfirlögregluþjónn í umferðardeild Lögreglunnar á höfuðborgarsvæðinu, segir að hugmyndin um að banna rafskútuleigu á helgarkvöldum sé áhugaverð. Þetta sé gert í sums staðar í Danmörku og Svíþjóð til að koma í veg fyrir ölvunar- og hraðakstur. Hann segir að rafskútur séu komnar til að vera og að yfirvöld og almenningur verði að aðlagast og venjast nýjum veruleika. Núna blasi vandi við.